Joselyn Dumas

Joselyn Dumas (/ˌdʒɔːsəlɪn ˈdʊmɑː/; wɔwoo no 31 Ɔsanaa 1980) yɛ Ghana tɛlɛbihyin so ɔhwɛfoɔ ne sinitwafoɔ. Wɔ afe 2014 mu no, ɔyɛɛ adwuma wɔ *A Northern Affair* mu, dwumadie a ɛmaa onyaa *Ghana Movie Award* ne *Africa Movie Academy Award nomination* sɛ Sinitwafoɔ a Odi mu.

## Mfitiaseɛ asetena ne nwomasua
Wɔwoo Dumas wɔ Ghana na ɔde ne mmofraberɛm fã kɛse no ara tenaa Nkran. Ɔnyaa ne mfitiaseɛ nwomasua wɔ *Morning Star* Sukuu mu na ɔkɔɔ *Archbishop Porter Girls High* Sukuu, faako a wɔpaw no sɛ anigyedeɛ sohwɛfoɔ. Dumas toaa n’adesua so wɔ *United States*, faako a onyaa abodin krataa wɔ aban mmara mu.

## Tɛlɛbihyin adwuma
Na ɔyɛ mmaranimfoɔ boafoɔ a ɔyɛ adwuma kosii sɛ otu kɔɔ Ghana sɛ ɔrekɔdi n’adaeso a ɛne sɛ ɔbɛyɛ tɛlɛbihyin so nipa no akyi. Ɔdaa ne ho adi wɔ tɛlɛbihyin so sɛ *Charter House’s Rhythm* ahɔhogyefoɔ, anigyedeɛ dwumadie bi ho ɔkwankyerɛfoɔ, faako a obisabisaa nnipa a wɔagye din pii nsɛm no. *TV* nkitahodibea a enni hɔ bio, *ViaSat 1*, hwehwɛɛ no ti sɛ ɔnyɛ wɔn ɔkasa dwumadie titiriw a edi kan wɔ fie, *The One Show*, a wɔde too dwa firi afe 2010 kosi afe 2014. Na ɔyɛ *TV* so ɔkasa dwumadie *At Home* *with Joselyn Dumas*, a wɔde too dwa wɔ Afrika nyinaa ne *Europe* mmeaeɛ bi no ho ɔkwankyerɛfoɔ.

## Sini adwuma
Dwuma a odii wɔ *The Perfect Pictures* mu no maa ɔkwankyerɛfoɔ no nyaa adwene a ɛtra hɔ daa, na ɛno ma odii dwuma atitiriw wɔ sini afoforɔ mu akyiri yi. N’ahomegyeɛ kɛseɛ no bae mfie mmienu akyiri wɔ Shirley Frimpong-Manso sini ahodoɔ a ɛtoatoa so *Adam’s Apples* mu. Jennifer Adams mfonini a ɔyɛe wɔ *Adams Apples* mu no maa wɔpaw no sɛ Oyikyerɛfoɔ a Ɔsene Obiara wɔ Dwumadie Titiriw mu kaa *Hollywood* sinitwafoɔ Kimberly Elise ho wɔ 2011 Ghana Sini Abasobɔdeɛ no mu. Efiri berɛ a ɔhyɛn sinitwa mu wɔ Ghana no, Dumas adi dwuma titiriw wɔ sini ne nsɛm a ɛtoatoa so te sɛ *Love or Something Like That*, *A Sting in a Tale, The Perfect Picture, A Northern Affair ne Lekki Wives*, ɔsan nso dii John Dumelo ho dwuma. Ɔne Afrikafoɔ sinitwafoɔ foforɔ adi dwuma, a John Dumelo ne Majid Michel a wɔfiri Ghana ne OC Ukeje a wɔfiri Nigeria ka ho, na na ɔyɛ obi a ɔdi kan wɔ sini dodoɔ no ara mu.

## Siniyɛfoɔ
Ɔkaa Miss Malaika Ghana ahoɔfɛ akansie no ho firii afe 2008 kɔsi afe 2010. Ɔsan nso yɛ Virgo Sun Company Limited, adwumayɛkuo bi a, wɔ n’akwankyerɛ ase, boom yɛɛ ne sini a ɛdi kan, Love or Something Like That, a UNAIDS foa so no, na ɔno ne ne kwankyerɛfoɔ panin. Ɔwɔ anidasoɔ sɛ ɔbɛyɛ na ɔde ne sika ahyɛ tɛlɛbihyin so dwumadie ne nsɛm a ɛtoatoa so pii te sɛ V Republic, dwumadie ahodoɔ a ɛyɛ edgy a Sparrow Productions yɛ a Virgo Sun na ɛyɛ adwumayɛfoɔ mpanimfoɔ.

**<big>Nneɛma titiriw a ɛda adi</big>** 

Dumas yɛɛ ayeforɔ wɔ nnwom *video* a ɛfa *Lynxxx* dwom a agye din "*Fine Lady*" a Wizkid ka ho no mu.

**<big>Nneɛma a wɔde gyina</big>** **<big>n'akyi</big>**

W'asom sɛ adeban ananmusini ama *Range Rover Evoque Ghana* ne *Jobberman Ghana*, adwuma ho dawurubɔ adwumakuo.

**Nsɛm a esisi ne ɔyɛkyerɛ aho****doɔ** 

Ɔne Ayo Makun boom yɛɛ 2018 *Golden Movie Awards Africa*, a wɔyɛɛ no *Movenpick Ambassador Hotel* wɔ Nkran wɔ 2 Ayɛwohomumɔ 2018.

## Fapem
Ogye di sɛ ɔde nneɛma ma ɔmanfoɔ, titiriw wɔ baabi a mmɔfra ho hia no. N’anigyeɛ a ɔwɔ wɔ adɔeɛ adwuma ho no ma wɔhyehyɛɛ *Joselyn Canfor-Dumas Foundation (JCDF)* sɛ ɛbɛboa ma wɔadi mmɔfra a wonni ahobammɔ a wofiri Ghana mmeaeɛ ne mpɔtam nyinaa ahiadeɛ ho dwuma. *JCDF* yɛɛ adwuma bi a wɔde wɔn adwene sii autism so. nwoma tintimfoɔ *First Hand Entertainment.*

## Sini ho mfoniniyɛ

## Abasobɔdeɛ ne nyetomu

## Baabia menyaa mmoa firiiɛ


## Abɔnten nkitahodie

*  wɔ IMDb

Nkyekyεmu:Ateasefoɔ